รายย่อยได้เฮ ‼️ ALPHABET ประกาศแตกพาร์
6 กุมภาพันธ์ 2565

รายย่อยได้เฮ ‼️ ALPHABET ประกาศแตกพาร์
คงไม่มีกระแสไหนที่ถูกหยิบมาพูดคุยในหมู่นักลงทุนไปมากกว่านี้แล้วเมื่อเบอร์หนึ่งธุรกิจ Search Engine ชั้นนำของโลกอย่าง ALPHABET (บริษัทแม่ของ Google) ประกาศแตกพาร์ออกมาในอัตราส่วน 20:1 (ซึ่งประเด็นดังกล่าวได้สร้างความฮือฮาให้กับตลาด NASDAQ เป็นอย่างมาก)
อ้างอิงจากราคาปิดของหุ้น ALPHABET เมือวันที่ 02/02/2022 อยู่ที่ USD 2,960 คิดเป็นเงินไทยประมาณ 97,680 บาท ซึ่งถือเป็นเงินที่ค่อนข้างสูง ดังนั้น การแตกพาร์จะทำให้นักลงทุนสามารถเป็นเจ้าของบริษัท ALPHABET ได้ในราคาที่ต่ำลง (อย่างไรก็ดีการแตกพาร์ไม่มีผลต่อมูลค่าพื้นฐานของบริษัท แต่จะเป็นการเพิ่มสภาพคล่อง) โดยบริษัทจะทำการแตกพาร์ทั้งคลาสทั้ง A (GOOGL US) และคลาส C (GOOG US)
Investor Tip:
ALPHABET (GOOGL US) : Search Engine ชั้นนำของโลก ที่ต่อยอดธุรกิจไปสู่ธุรกิจโฆษณาออนไลน์ที่สร้างผลกำไรให้แก่บริษัทเป็นอย่างมาก และยังเป็นเจ้าของ Application ชั้นนำที่ใช้งานแพร่ทั่วโลก เช่น YouTube, Google Maps และ Google Docs รวมถึงระบบปฏิบัติการมือถือของ Android (สัดส่วนประมาณ 75% ของสมาร์ทโฟนทั่วโลก) จดทะเบียนซื้อขายในตลาดหลักทรัพย์ NASDAQ ประเทศสหรัฐฯ ใช้ Ticker Code ว่า “GOOGL US” โดยนักลงทุนต้องแลกเงินเป็นสกุล USD เพื่อทำการซื้อขายหุ้นดังกล่าว ซึ่งมีขั้นต่ำในการซื้อขายเป็นจำนวน 1 หุ้น (Trade Lot = 1)
การแตกพาร์ (Stock Split): การเพิ่มจำนวนหุ้นของบริษัท ทำให้ราคาหุ้นต่อหน่วยลดลง ขณะที่มูลค่าตามราคาตลาด (Market Capitalization) ยังคงเดิม (เหมือนนำธนบัตรใบละ 100 บาท ไปแลกเป็นธนบัตรใบละ 50 บาท จำนวน 2 ใบ ซึ่งมูลค่ายังเท่าเดิม) ทำให้ผู้ถือหุ้นรายย่อยสามารถเข้ามาจับจองหุ้นของบริษัทในราคาที่ถูกลง อีกทั้งยังเพิ่มสภาพคล่องในตลาด และจากข้อมูลในอดีตที่ผ่านมา การแตกพาร์อาจเป็นหนึ่งในเครื่องมือที่ส่งสัญญาณบวกแก่นักลงทุน ถึงแนวโน้มที่อาจดีขึ้นในอนาคตของบริษัท ซึ่งอาจมาจากการที่ผลประกอบการดียิ่งขึ้น รวมถึงการจ่ายปันผลต่อหุ้นที่อาจเพิ่มขึ้นได้ในอนาคต
Source: Bloomberg and Offshore Investment
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #Google #ALPHABET
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp